《拟古 其三》
清代·宋书升

昔有希夷子，结宇峨嵋颠。未能甘寂寞，谈笑落人间。

携有琴在手，星辰罗轸端。此琴非凡乐，中有太平弦。

一鼓神人洽，再奏四夷安。众人多嫉忌，掣肘不能弹。

抱琴归故庐，中夜坐长叹。

作者简介：山东潍县人，字晋之。光绪十八年进士，改庶吉士。里居十年，殚心经术。《易》、《书》、《诗》均有撰述，尤精历算之学。